Абодва яны з’яўляюцца сябрамі Беларускага саюза мастакоў, маюць вялікі вопыт удзелу ў калектыўных выстаўках, неаднойчы прадстаўлялі і персанальныя. Іх творы знаходзяцца ў фондах Мінскага абласнога краязнаўчага музея, у прыватных калекцыях Беларусі і замежжа. Рыгор Мяжуеў выкладае ў гімназіі-каледжы мастацтваў нашага горада. Працуе ў тэхніцы акварэлі, жывапісу. Уладзімір Тамашэвіч знайшоў сябе ў галіне станковага жывапісу ў жанры краявіду і абстрактнай графікі.